Hej


Vi har et hus fra 1948, der er blevet hulmursisoleret og har fået nye vinduer.


Nu er de røde mursten begyndt at smuldre - hvad gør vi ved det. Fugerne fejler intet.


Huset ligger kun 200 m. fra Vesterhavet, så vejr og vind og sand er hårdt ved det.


Skal vi få murerne imprægneret eller skal vi have alle de dårlige mursten skiftet ( en større omgang)


eller hvad gør vi ?


Venlig hilsen


Susan og Kim 


Imprægnering eller udskiftning af mursten?
Hej Susan & Kim


 

 Murværket er, som i skriver, udsat for værst tænkelige forhold. 


 Jeg tror ikke at denne forvitring af murværket hænger sammen med efterisolering, og udskiftning af vinduer. Det er en nedbrydning af murværket. 


I kan udskifte de beskadiget mursten, og måske være opmærksomme på hvordan de er brændt. 


En porøs mursten er mere sårbar overfor Jeres klima, end en hårdtbrandt mursten vil være. 


Imprægnering kan ikke betale sig, da det er et hårdt klima, samt imprægnering kan desuden give andre følgeskader.   


 God fornøjelse...

